हार्डकोर नक्सली मिथिलेश कुमार की गिरफ्तारी में लापरवाही बरतने व उसकी गतिविधियों से वरीय पदाधिकारियों को अवगत नहीं कराने पर हथौड़ी थानेदार ध्रुव कुमार सिंह को सस्पेंड कर दिया गया है. रविवार को यह कार्रवाई एसएसपी हरप्रीत कौर ने लगातार मिल रही शिकायत के बाद की. थाना क्षेत्र में हाल में हुई लूट- डकैती और चोरी की एक भी वारदातों का वह खुलासा नहीं कर पाये थे. एसएसपी ने बताया कि हथौड़ी थानेदार के खिलाफ अनुशासनहीनता, जांच में लापरवाही की शिकायत मिल रही थी.